Anija Vallavalitsus
anija@anija.ee	Teie: 12.06.2024 nr 8-5/871

Meie: 05.07.2024 nr 4-4/24/2721-3	

Anija valla Kaunissaare küla Pihlaka detailplaneeringu ja keskkonnamõju strateegilise hindamise algatamise eelnõu

Anija Vallavalitsus esitas 12.06.2024 kirjaga nr 8-5/871 Riigi Kaitseinvesteeringute Keskusele seisukoha esitamiseks Anija valla Kaunissaare küla Pihlaka detailplaneeringu ja keskkonnamõju strateegilise hindamise algatamise eelnõu.

Detailplaneeringuga soovitakse kavandada Pihlaka (katastritunnus 14101:001:0874) kinnisasjale üksiktuulik (võimsusega kuni 5 MW) hübriidlahendusena kavandatava Pihlaka päikeseelektrijaama osana. Planeeringu koostamise eesmärk on krundi moodustamine, hoonestusala ja ehitusõiguse määramine, tehnovõrkude ja -rajatiste ning avalikule teele juurdepääsuteede võimaliku asukoha määramine, müra-, vibratsiooni- ja insolatsioonitingimusi ning muid keskkonnatingimusi tagavate nõuete seadmine. Planeeringuga määratakse tuuliku võimalik maksimaalne kõrgus.

Riigi Kaitseinvesteeringute Keskus on tutvunud esitatud materjalidega ning ei esita nende kohta ettepanekuid ega vastuväiteid.

Lähtudes Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktist 101, palume detailplaneeringu koostamisel teha koostööd ja kooskõlastada detailplaneering Riigi Kaitseinvesteeringute Keskusega.

Lugupidamisega

(allkirjastatud digitaalselt)

Heli Randes
üldosakonna juhataja

	

Priit Alekask
717 0536 priit.alekask@rkik.ee